
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Μεταβίβαση αρμοδιοτήτων, τροποποιήσεων εγκεκριμένου σχεδίου 
πόλεως και πολεοδομικών εφαρμογών στο δήμο Ταύρου (Ν. Ατ¬ 
τικής) . 1 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου του δήμου Αθηναίων 
(Ν. Αττικής) . 2 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου του δήμου Αθηναίων 
(Ν. Αττικής) . 3 

ΑΝΑΚΟΙΝΩΣΕΙΣ 

Ειδοποίηση παρακατάθεσης αποζημίωσης ακινήτων που έχουν ρυ- 
μοτομηθεί με το εγκεκριμένο ρυμοτομικό σχέδιο του Δήμου Αι¬ 
γάλεω για τη διεύρυνση της Λεωφ. ©ηβών από την οδό Κου- 
ντουριώτη μέχρι την οδό Πλαπούτα σύμφωνα με τις ενδείξεις της 
πράξης οιναλογισμού 52.85/89 . 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Μεταβίβαση αρμοδιοτήτων, τροποποιήσεων εγκεκριμένου σχεδίου πό¬ 
λεως και πολεοδομικών εφαρμογών στο δήμο Ταύρου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 61 του Ν. 947/1979 «Περί 
οικιστικών περιοχών» (Α' 169). 

2. Τις διατάξεις των άρθρων 33 (παρ. 3) και 34 του Ν. 1337/1983 
«Επέκταση των πολεοδομικών σχεδίων, οικιστική ανάπτυξη και σχετι¬ 
κές ρυθμίσεις» (Α' 33). 

3. Τις διατάξεις του άρθρου 9 του Π.Δ/τος 437/1986 «Καθορισμός 
και ανακατανομή των Υπουργείων» (Α' 157). 

4. Τις διατάξεις του άρθρου 23 παρ. 1 εδ. ιδ του Ν. 1558/1985 
«Κυβέρνηση και Κυβερνητικά Όργανα» (Α' 137) σε συνδυασμό με το 
άρθρο 4 του Π.Δ/τος 137/1986 «Συγκρότηση της Γενικής Γραμμα¬ 
τείας Δημόσιας Τάξης στο Υπουργείο Δημόσιας Τάξης» (Α' 51). 

5. Τη σχετική πρόταση του δήμου Ταύρου, που διατυπώθηκε στην 
υπ’ αριθ. 88/1989 απόφαση του δημοτικού συμβουλίου και το γεγονός 
ότι όπως διαπιστώνεται από την απόφαση του δημοτικού συμβουλίου 
υπάρχει δυνατότητα οργάνωσης στο δήμο Ταύρου, κατάλληλης τεχνι¬ 
κής υπηρεσίας μέχρι την έναρξη της ισχύος του παρόντος διατάγματος. 

6. Την υπ’ αριθ. 628/1989 γνωμοδότηση του Συμβουλίου της Επι¬ 
κράτειας, με πρόταση του Υπουργού Εσωτερικών και του Υπουργού 


Περιβάλλοντος, Χωροταξίας και Δημοσίων Έργων, αποφασίζουμε: 

Άρθρο 1. 

1. Στο δήμο Ταύρου η τροποποίηση του εγκεκριμένου σχεδίου πό¬ 
λεως γίνεται με απόφαση του δημοτικού συμβουλίου σύμφωνα με τις 
διατάξεις της παρ. 3 του άρθρου 33 του Ν. 1337/1983. Η τροποποί¬ 
ηση ενεργείται σύμφωνα με την ισχύουσα νομοθεσία η οποία εφαρμόζε¬ 
ται ανάλογα. Επίσης από το δημοτικό συμβούλιο γίνεται η αναστολή 
των οικοδομικών εργασιών σύμφωνα με το άρθρο 6 του Ν.Δ/τος 
17.7.1923 «Περί σχεδίων πόλεων» όπως ισχύει κατά την άσκηση των 
πιο πάνω αρμοδιοτήτων του. 

2. Η τροποποίηση του σχεδίου δεν επιτρέπεται να είναι οιντίθετη με 
τις κατευθύνσεις εγκεκριμένου γενικού πολεοδομικού σχεδίου (ΓΠΣ) 
σύμφωνα με το Ν. 1337/1983 ή να μειώνει τη συνολική επιφάνεια των 
κοινοχρήστων και κοινοφελών χώρων στην ίδια πολεοδομική ενότητα 
και στο σύνολο της πόλης ή το εύρος των οδών του βασικού οδικού δι¬ 
κτύου της περιοχής. 

Εάν δεν υπάρχει εγκεκριμένο γενικό πολεοδομικό σχέδιο, εξαιρού¬ 
νται από την αρμοδιότητα του δήμου τροποποιήσεις που αφορούν τη 
μείωση του εύρους των οδών του βασικού οδικού δικτύου της περιοχής 
καθώς και στη μείωση κοινοχρήστων ή κοινοφελών χώρων. Με όμοια 
απόφαση μπορεί να επιβάλλεται η τροποποιείται προκήπιο χωρίς μεί¬ 
ωση του πλάτους του. 

3. Με τις τροποποιήσεις της προηγούμενης παραγράφου δεν επιτρέ¬ 
πεται να μεταβάλλονται οι χρήσεις εκατέρωθεν του βασικού οδικού δι¬ 
κτύου. 

4. Ως βασικό οδικό δίκτυο κατά την προηγούμενη παράγραφο νοεί¬ 
ται εκείνο που χαρακτηρίζεται στους χάρτες που συνοδεύουν το γενικό 
πολεοδομικό σχέδιο ως ελεύθερες ή ταχείες λεωφόροι και ως αρτηρίες. 

Εάν δεν έχει εγκριθεί γενικό πολεοδομικό σχέδιο ως βασικό οδικό δί¬ 
κτυο νοούνται οι εθνικοί δρόμοι κατά το τμήμα που εμπίπτει εντός του 
εγκεκριμένου σχεδίου πόλεως και που καθορίζεται με απόφαση του Νο- 
μάρχη, κατόπιν εισηγήσεως των αρμοδίων Νομαρχιακών Υπηρεσιών 
της Γενικής Γραμματείας Δημοσίων Έργων. 

Άρθρο 2. 

1. Οι προβλεπόμενες από την παράγρ. 1 του άρθρου 1 διοικητικές 
πράξεις εκδίδονται, ύστερα από γνωμοδότηση του συμβουλίου Χωροτα¬ 
ξίας, Οικισμού και Περιβάλλοντος του νομού στο οποίο εισηγείται ο 
Προϊστάμενος της Τεχνικής Υπηρεσίας του Δήμου. 

2. Η γνωμοδότηση του συμβουλίου Χωροταξίας, Οικισμού και Περι¬ 
βάλλοντος, κοινοποιείται στο δημοτικό συμβούλιο μέσα σε δύο μήνες 
από τότε που θα περιέλθει σ’ αυτό η σχετική μελέτη. Αν περάσει άπρα¬ 
κτη η πιο πάνω προθεσμία, το δημοτικό συμβούλιο μπορεί να εγκρίνει ή 
να απορρίπτει την τροποποίηση του σχεδίου και χωρίς τη γνωμοδότηση 
του Συμβουλίου Χωροταξίας. 

3. Οι διατάξεις του άρθρου 152 του δημοτικού και κοινοτικού κώ¬ 
δικα (προεδρικό διάταγμα 76/1985) (Α’ 27) έχουν εφαρμογή και γιά 
τις αποφάσεις της παραγρ. 1 του άρθρου 1 του παρόντος. 

Άρθρο 3. 

Από το άρθρο 1 εξαιρούνται: 

α) Η έγκριση τροποποιήσεων εγκεκριμένων σχεδίων πόλεων που 
αφορούν παραδοσιακούς οικισμούς ή παραδοσιακά τμήματα της πόλης 
ή τροποποιήσεων που θίγουν διατηρητέα κτίρια ή το άμεσο περιβάλλον 
τους ή παραδοσιακά στοιχεία υπαίθρια εξοπλισμού. 

β) Η έγκριση τροποποιήσεων σχεδίων πόλεων για καθορισμό χώρων 
ανέγερσης κτιρίων, υπερτοπικής σημασίας, όπως κτιρίων πανεπιστη¬ 
μιακών ιδρυμάτων, Τ.Ε.Ι., περιφερειακών ή νομαρχιακών νοσοκομείων 
με την έννοια του άρθρου 8 του Ν. 1397/1983 «Εθνικό σύστημά 
υγείας» (Α' 143) κτιρίων πρεσβειών, υπηρεσιών Υπουργείων και νομι¬ 
κών προσώπων δημοσίου δικαίου. 

γ) Θέματα τροποποιήσεων εγκεκριμένων σχεδίων πόλεων για τα 
οποία έχει γνωμοδοτήαει μέχρι της δημοσίευσης του παρόντος το Κε¬ 
ντρικό Συμβούλιο Χωροταξίας, Οικισμού και Περιβάλλοντος. 

Άρθρο 4. 

Επίσης στον ίδιο δήμο μεταβιβάζεται και για την περιφέρειά του, η 
άσκηση όλων των αρμοδιοτήτων της πολεοδομικής υπηρεσίας του 
Υπουργείου Περιβάλλοντος, Χωροταξίας και Δημοσίων Έργων που 
αναφέρεται στις διατάξεις της παρ. 1 τού άρθρου 27 του Ν. 1577/ 
1985 «Γενικός Οικοδομικός Κανονισμός» (Α' 210) και στις διατάξεις 
του άρθρ. 2 του Π.Δ/τος της 3.9.1983 «Τρόπος έκδοσης οικοδομικών 
αδειών και έλεγχος των ανεγειρομένων οικοδομών» όπως ισχύει (Δ' 
394) και ειδικότερα: 

α) Έκδοσης οικοδομικών αδειών (άρθρο 22 του Ν. 1557/ 
1985) ' 

β) Εφαρμογής της διαδικασίας χαρακτηρισμού και κατεδάφισης αυ¬ 
θαιρέτων κατασκευών, επιβολής προστίμου, ειδικής εισφοράς και κάθε 
άλλης σχετικής ενέργειας, σύμφωνα με τις διατάξεις των άρθρων 17 
και 18 του Ν. 1337/1983 και τις διατάξεις των Π.Δ/των της 5/7- 

12.7.1983 «Διαδικασία χαρακτηρισμού και κατεδάφιση νέων αυθαιρέ¬ 
των κατασκευών και ρύθμιση συναφών θεμάτων» (Δ’ 291) και 3/9- 

8.9.1983 «Τρόπος και διαδικασία εκτίμησης της αξίας των αυθαιρέ¬ 
των κατασκευών και καθορισμός του ύψους των προστίμων αυτών» και 
«Προσδιορισμός της Ειδικής Εισφοράς Αυθαιρέτων και σχετικές διαδι¬ 
κασίες» (Δ'393) όπως ισχύουν. 

γ) ΕπίβολήςΈων διοικητικών ποινών προστίμου που προβλέπονται 
από την περίπτωση β' της παραγρ. 1 του άρθρου 60 του Ν. 947/1979. 

δ) Εφαρμογής της διαδικασίας διατήρησης ή κατεδάφισης κτισμά- 
των ή κατασκευών σύμφωνα με τις διατάξεις των παραγράφων 5, 7 και 
8 του άρθρου 8 και της παραγράφου 8 του άρθρου 9 του Ν. 1512/ 
1985 «Τροποποίηση και συμπλήρωση πολεοδομικών διατάξεων, ρύθ¬ 
μιση συναφών θεμάτων και θεμάτων του Ταμείου Νομικών» (Α' 4). 

/ Άρθρο 5. 

1. Στον ίδιο δήμο και για την περιφέρειά του μεταβιβάζονται επίσης 
οι αρμοδιότητες για τη σύμφωνα με το άρθρο 32 και επόμενα του Ν.Δ/ 
τος της 17.7.1923, κατάρτιση και έκδοση πράξεων αναλογισμού προ¬ 
σκύρωσης και τακτοποίησης οικοπέδων, εκτός από τις περιπτώσεις που 
τη διάνοιξη των οδών επισπεύδει, το δημόσιο, σύμφωνα με το άρθρο 5 
του Ν. 653/1977 «Περί υποχρεώσεως των παρόδιων ιδιοκτητών για 
τη διάνοιξιν εθνικών οδών, αντικαταστάσεων της παραγράφου 3 του άρ¬ 
θρου 6 του Ν. 5269/1931 και ρυθμίσεως συναφών θεμάτων» (Α' 
214). 

Στις περιπτώσεις ενστάσεων για τις πιο πάνω πράξεις αποφασίζει ο 
αρμόδιος Νομάρχης σύμφωνα με τις ισχύουσες διατάξεις. 


Άρθρο 6 

1. Στον ίδιο δήμο και στην περιφέρειά του μεταβιβάζονται επίσης 
όλες οι αρμοδιότητες σύνταξης εκθέσεων και αναθεώρησης αυτών στις 
περιπτώσεις επικινδύνων οικοδομών,^σύμφωνα με το από 13/ 
22.4.1929 Π.Δ. «Περί επικινδύνων οικοδομών» (Α' 153). Εξαιρούνται 
οι περιπτώσεις του άρθρου 7 του πιο πάνω διατάγματος για την κατάρ- 
τηση εκθέσεων επικινδύνως ετοιμόρροπων κατασκευών. 

2. Στην επιτροπή του άρθρου' 7 του πιο πάνω διατάγματος μπορούν 


να συμμετέχουν και μηχανικοί της τεχνικής υπηρεσίας του δήμου. 

3. Για τη σύνταξη έκθεσης, την αναθεώρησή της, την υποβολή και 
κρίσεων ενστάσεων σύμφωνα με την παραγρ. 1 του παρόντος άρθρου, 
εφαρμόζονται ανάλογα οι διατάξεις του από 13/22.4.1929 Π.Δ/τος. 

Άρθρο 7 

1. Οι αρμοδιότητες που μεταβιβάζονται στο Δήμο Ταύρου με το πα¬ 
ρόν διάταγμα ασκούνται από την τεχνική υπηρεσία του. 

2. Ο Προϊστάμενος της πιο πάνω τεχνικής υπηρεσίας όταν ασκεί τις 
αρμοδιότητες που μεταβιβάζονται, έχει όλες τις αρμοδιότητες που οι 
σχετικές κείμενες διατάξεις προβλέπουν για Προϊστάμενο «Γραφείο Νο- 
μομηχανικού» ή «Σχεδίου Πόλεως» ή «Πολεοδομικής Αρχής» και «Επι- 
θεωρητού Δημοσίων Έργων». 

3. Όπου απαιτείται γνώμη «Αρχιτεκτονικής Επιτροπής» κατά την 
άσκηση των πιο πάνω αρμοδιοτήτων αυτή παρέχεται από την αρμόδια 
κατά τόπο Επιτροπή Πολεοδομικού και Αρχιτεκτονικού Ελέγχου 
(ΕΠΑΕ) Του Υπουργείου Περιβάλλοντος, Χωροταξίας και Δημοσίων 
Έργων 

Άρθρο 8 

1. Με την επιφύλαξη των αρμοδιοτήτων που έχουν σύμφωνα με τις 
ισχύουσες σχετικές διατάξεις οι δημοτικές ή κοινοτικές αρχές στην τε¬ 
χνική υπηρεσία του δήμου, ο Υπουργός Περιβάλλοντος, Χωροταξίας 
και Δημοσίων Έργων και ο αρμόδιος Νομάρχης μπορούν πάντοτε με τα 
όργανα που ορίζονται από αυτούς, να ασκήσουν επιθεώρηση στην τε¬ 
χνική υπηρεσία του Δήμου για 'φ; αρμοδιότητες που μεταβιβάζονται με 
το παρόν διάταγμα. 

2. Η έκθεση επιθεώρησης διαβιβάζεται πάντοτε στο Υπουργείο Περι¬ 
βάλλοντος, Χωροταξίας και Δημοσίων Έργων, στο Νομάρχη και στο 
Δήμαρχο ο οποίος είναι υποχρεωμένος να την ανακοινώσει στο Δημο¬ 
τικό Συμβούλιο. 

Άρθρο 9 

1. Διαδικασίες οι οποίες έχουν αρχίσει και αφορούν αρμοδιότητες που 
μεταβιβάζονται με το παρόν διάταγμα και οι οποίες εκκρεμούν την 
ημέρα έναρξης ισχύος του, στην Πολεοδομική Υπηρεσία ή σε Συμβούλιο 
ή σε επιτροπές συνεχίζονται και τελειώνουν από την ίδια υπηρεσία, με 
την διαδικασία που ισχύει μέχρι την ημέρα έναρξης ισχύος του παρόντος 
διατάγματος. 

2. Στο πρώτο στάδιο εφαρμογής του παρόντος από την τεχνική υπη¬ 
ρεσία του Δήμου, οι αρμόδιες κρατικές υπηρεσίες παρέχουν κάθε βοή¬ 
θεια σ’ αυτή για την καλύτερη άσκηση των αρμοδιοτήτων που μεταβι¬ 
βάζονται. 

Άρθρο 10 

1. Στο Δήμο Ταύρου αποδίδεται ποσοστό 75% του προϊόντος της 
κρατήσεως που προβλέπεται από την παράγραφο 3 του άρθρου 2 του 
ΚΗ/1947 ψηφίσματος όπως ισχύει. 

2. Στον ίδιο Δήμο περιέρχεται το σύνολο των προστίμων της περί¬ 
πτωσης γ της παραγράφου 1 του άρθρου 4 του παρόντος. 

Άρθρο 11 

1. Η ισχύς του παρόντος διατάγματος αρχίζει ένα μήνα από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 30 Μαρτίου 1990^ 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΕΣΩΤΕΡΙΚΩΝ ΚΑΙ ΔΗΜΟΣΙΩΝ ΕΡΓΩΝ 

θ. ΚΑΤΡΙΒΑΙΜΟΣ ΚΟΣΤΑΣ I. ΛΙΑΣΚΑΣ 

( 2 ) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου του δήμου Αθηναίων (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν.880/1979 «περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979 (Α' 138), όπως τροποποιήθηκε με το από 19.6.1987 Π. 
Δ/γμα (Δ' 692). 

3. Τις διατάξεις του Π. Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979 (Α' 154) 
όπως τροποποιήθηκε με το υπ’ αριθ. 367/1967 Π. Δ/γμα (Α' 163). 

4. Τις διατάξεις των άρθρων 2, 3 και 7 του Ν.1032/1980 «περί συ- 
στάσεως Υπουργείου Χωροταξίας, Οικισμού και Περιβάλοντος» (Α' 
57 ). 

5. Τις διατάξεις του εδαφ. ιδ της παρ. 1 του άρθρου 23 του Ν.1558/ 
1985 «Κυβέρνηση και Κυβερνητικά Όργανα» (Α' 137). 

6. Την υπ’ αριθ. 1086863/7.3.1989 πράξη συναίνεσης των Γεωρ¬ 
γίου Ακριβού και Ελένης Ακριβού (δια του πληρεξουσίου της Μάριου 
Ακριβού) αποκλειστικών κυρίων του παρακάτω περιγραφομένου ακινή¬ 
του. 

7. Την υπ’ αριθ. 71690/16.11.1988 αίτηση των Γεωργίου Ακρι¬ 
βού και Ελένης Ακριβού (δια του πληρεξουσίου του Διονυσίου Δάναλη 
για την έκδοση τίτλου εμταφοράς συντελεστή δόμησης. 

8. Την υπ’ αριθ. 50/1989 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

9. Την υπ’ αριθ. 67282/19.10.1989 απόφαση του Υπουργού Περι¬ 
βάλλοντος Χωροταξίας και Δημοσίων Έργων για προέγκριση της τε¬ 
χνικής μελέτης. 

10. Την κατόπιν αυτοψίας του υπαλλήλου Βασίλη Αναγνωστόπου- 
λου επιβεβαίωση των εμπλεκομένων στον υπολογισμό του μεταφερομέ- 
νου συντελεστή δόμησης στοιχείων του ακινήτου, που βρίσκεται επί της 
οδού Ευαγγελίστριας 19 του ρυμοτομικού σχεδίου Αθηνών, με πρόταση 
του Υπουργού Περιβάλλοντος Χωροταξίας και Δημοσίων Έργων, απο¬ 
φασίζουμε: 


Άρθρο 1 

1. Εγκρίνεται η μεταφορά συντελστή δόμησης του ακινήτου (βαρυνο- 
μένου), που βρίσκεται επί της οδού Ευαγγελίστριας αριθ. 19 του ρυμο¬ 
τομικού σχεδίου του δήμου Αθηναίων, το οποίο έχει χαρακτιρισθεί ως 
διατηρητέο με την από 30.5.1985 Π.Δ/γμα του οποίου την αποκλει¬ 
στική κυριότητα έχουν οι παραπάνω αιτούντες τη μεταφορά του συντε¬ 
λεστή δόμησης όπως το πρωτότυπο διάγραμμα, σε κλίμακα 1:2000 
που θεωρήθηκε από τον Προϊστάμενο της Διεύθυνσης Τοπογραφικών 
Εφαρμογών με την υπ’ αριθ. 30020/1990 πράξη του και που αντίτυπό 
του σε φωτοσμίκρυνη δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι: 

α) Εμβαδόν οικοπέδου: 258,11 τετρ. μέτρα. 

β) Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 3,20. 

γ) Δομήσιμες επιφάνειες που αντιστοιχούν σ’ αυτό είναι: 256,11 X 
3,20 = 825,95 τετρ. μέτρα. 

δ) Δομημένη επιφάνεια: 258,11 τετρ. μέτρα στο ισόγειο. 

ε) Μεταφερόμενη δομήσιμη επιφάνεια: 567,84 τετρ. μέτρα (825,95 
- 258,11 = 667,84 τετρ. μέτρα) από ορόφους. 

, Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Γεωργίου Ακριβού και Ελένης Ακριβού για εμβαδόν 
567,84 τετρ. μέτρα (από ορόφους). ^ 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε την δημοσίευση και εκτέλεση του παρόντος διατάγμα¬ 
τος. . 

Αθήνα, 22 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ I. ΛΙΑΣΚΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


(3) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου του δήμου Αθηναίων (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν.880/1979 «περί καθορισμού 
ανωτάτου ορίου συντελεστού δομήσεως κ.λπ. (Α' 58). 

2. Τις διατάξεις του Π. Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθηκε με το από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979 (Α' 154) 
όπως τροποποιήθηκε με το υπ, αριθ. 367/1987 Π. Δ/γμα (Α' 163). 

4. Τις διατάξεις των άρθρων 2, 3 και 7 του Ν.1032/1980 «περί συ- 
στάσεως Υπουργείου Χωροταξίας, Οικισμού και Περιβάλλοντος» (Α’ 

57). 

5. Τις διατάξεις του άρθρου 23 παρ. 1 του Ν. 1558/1985 Κυβέρ¬ 
νηση και Κυβερνητικά Όργανα» (Α' 137). 

6. Την υπ’ αριθ. 3847/1989 πράξη συναίνεσης της Σμαράγδας Ευ¬ 
θυμίας Ιωαννάτου αποκλειστικής κυρίας του παρακάτω περιγραφομέ- 
νου ακινήτου. 

7. Την υπ’ αριθ. 142/1989 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

8. Την υπ’ αριθ. 40001/13.7.1989 απόφαση του Υπουργού Περι¬ 
βάλλοντος, Χωροταξίας και Δημοσίων Έργων για προέγκριση της σχε¬ 
τικής τεχνικής μελέτης. 

9. Την κατόπιν αυτοψίας του υπαλλήλου Βασίλη Αναγνωστόπουλου 
επιβεβαίωση των εμπλεκομένων στον υπολογισμό του μεταφερομένου 
συντελεστή δόμησης στοιχείων του ακινήτου που βρίσκεται επί των 
οδών Αγ. Λαύρας και Μητσάκη του ρυμοτομικού σχεδίου του δήμου 
Αθηναίων, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται επί των οδοών Αγ. Λαύρας και Μητσάκη του 
ρυμοτομικού σχεδίου του δήμου Αθηναίων και έχει χαρακτηρισθεί ως 


διατηρητέο με την υπ’ αριθ. 32418/2101/20.6.1987 (Δ' 539) από¬ 
φαση του Υπουργού Περιβάλλοντος, Χωροταξίας και Δημοσίων Έρ¬ 
γων, του οποίου την αποκλειστική κυριότητα έχει η Σμαράγδα Ευθυμία 
Ιωαννάτου όπως το βαρυνόμενο ακίνητο φαίνεται με στοιχεία Α, Β, Γ, 
Δ, Ε, Α στο σχετικό πρωτότυπο διάγραμμα σε κλίμακα 1:200, που θε¬ 
ωρήθηκε από τον Προϊστάμενο της Δ/νσης Τοπογραφικών Εφαρμογών 
με την υπ’ αριθ. 21580/1990 πράξη του και που συνοπτικό του αντί¬ 
τυπο δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α) Εμβαδόν οικοπέδου: 528,08 τ.μ. 

β) Ποσοστό κάλυψης: 70%. 

γ) Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 1,6. 

δ) Δομήσιμες επιφάνειες που αντιστοιχούν σ’ αυτό είναι: 528,08 X 
1,6 = 844,928 τ.μ. 

ε) Δομημένη επιφάνεια: 386,60 τ.μ. (214,06 τ.μ. στο ισόγειο και 
172,54 τ.μ. στον όροφο). 

στ) Μεταφερόμενη δομήσιμη επιφάνεια: 458,328 τ.μ. (844,928 - 
386,60 = 458,328 τ.μ.) εκ των οποίων 155,59 τ.μ. από ισόγειο 
(528,08 X 0,70 = 369,62 - 214,06 = 155,59) και 302,74 τ.μ. από 
ορόφους (458,328 - 155,59 = 302, 738) 302,74 τ.μ. 

~ '■ " Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα της Σμαράγδας - Ευθυμίας Ιωαννάτου για εμβαδόν 458,328 
τ.μ. (155,59 τ.μ. από ισόγειο και 302,74 τ.μ. από ορόφους). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 7 Μαρτίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ I. ΛΙΑΣΚΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. Α12δ/οίχ./32263 (4) 

Ειδοποίηση παρακατάθεσης αποζημίωσης ακινήτων που έχουν ρυμοτο- 
μηθεί με το εγκεκριμένο ρυμοτομικό σχέδιο του Δήμου Αιγάλεω για 
τη διεύρυνση της Λεωφ. Θηβών από την οδό Κουντουριώτη μέχρι 
την οδό Πλαπούτα σύμφωνα με τις ενδείξεις της πράξης αναλογι¬ 
σμού 52.85/89. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν.Δ. 17.7.1923 «περί σχεδίων πόλεων, κωμών 
κ.λπ.». (ΦΕΚ 228 Α/23). 

2. Τις διατάξεις του Ν./τος 797/7-1 «περί αναγκαστικών απαλλο¬ 
τριώσεων» (ΦΕΚ 1Α/71). 

3) Την εξουσιοδοτική απόφαση του Υπουργού ΠΕ.ΧΩ.Δ.Ε. Δ17α/ 
01/Φ.2.2.1/24.8.1989 ΦΕΚ 666/6.9.89 τ. Β\ 

4. Τον πίνακα παρακατάθεσης της αποζημίωσης με ημερομηνία 
9.2.1990 που καθορίστηκε με την απόφαση 825/14.11.1989 του 
Μονομελούς Πρωτοδικείου Αθηνών για ακίνητα που ρυμοτομήθηκαν 
με το εγκρινόμενο ρυμοτομικό σχέδιο του Δήμου Αιγάλεω για τη διεύ¬ 
ρυνση της Λεωφ. Θηβών από την οδό Κουντουριώτη μέχρι την οδό 
Πλαπούτα σύμφωνα με τις ενδείξεις της πράξης αναλογισμού 52.85/ 
89. 

5. Τις διατάξεις του Π.Δ. 69/88 ΦΕΚ 28/16.2.88 τ. Δ' «Οργανι¬ 
σμός Γ.Γ.Δ.Ε.», ειδοποιούμε: 

Τα πρόσωπα που έχουν ή αξιώνουν εμπράγματα δικαιώματα στα 


παραπάνω ακίνητα που έχουν ρυμοτομηθεί, όπως σημειώνονται στα 
στοιχεία προδικασίας του άρθρου 5 του Ν.653/77 ότι η αποζημίωση 
για τα ακίνητα αυτά έχει κατατεθεί στο Ταμείο Παρακαταθηκών και 
Δανείων, ύστερα από τον συμψηφισμό δικαιωμάτων και υποχρεώσεων 
που προβλέπει το άρθρο 6 του Ν.5269/31 με την έκδοση του γραμμα¬ 
τίου παρακαταθήκης 675/20.3.1990 για συνολικό ποσό 5.186.200 
δ ΡΧ· 

Η παρακατάθεση της αποζημίωσης, έγινε υπέρ των προσώπων που 
αναγράφονται παρακάτω και θα καταβληθεί μόνο στα πρόσωπα που θα 
αναγνωριστούν δικαιούχοι. 

1. Στεφανίδου Αντιγόνης - Ελένης, Ρονιδάκη Αικατερίνης, Στεφανί- 
δου Αικατερίνης (886.800 δρχ.). 

2. Αναστασόπουλου Δημητρίου, Αναστασοπούλου Φωτεινής 
(568.200 δρχ.). 

3. Αρβανίτη Κων/νου, Σιγάλα Άννα (614.580 δρχ.). 

4. Αρβανίτη Μιχαήλ (631.500 δρχ.). 

5. Νικολαρέας Μαριάνθης (633.600 δρχ.). 

6. Γκεκοπούλου Γιαννούλας (1.641.660 δρχ.). 

7. Ζαραφόπουλου Σεραφείμ (30.600 δρχ.). 

β.Γκιγκίκη Αντωνίου (99.480 δρχ. ). 

9. Λικάλια Παναγιώτη (79.800 δρχ.). 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 3 Απριλίου 1990 

Με εντολή Υπουργού 
Ο Διευθυντής 
ΚΩΝ. ΔΕΣΠΥΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




